OzLabs/hebrew-wiki-articles huggingface dataset:
מדינתנות

במדע המדינה, מדינתנות היא התפיסה לפיה המדינה צריכה לשלוט במדיניות החברתית, הכלכלית, או בשתיהן. כלומר, האמונה שהמדינה צריכה להתערב באופן משמעותי בחיי הפרט, או לקיים מידה רבה של תכנון כלכלי ריכוזי. המונח מתייחס למספר אידאולוגיות שונות, שהמשותף להן הוא ההעדפה לתכנון ריכוזי המבוצע על ידי המדינה. בכלכלה, הגישה המנוגדת למדינתנות היא מערכת של כלכלת שוק שבה המדינה נמנעת מהתערבות ומאפשרת ביזור של התכנון הכלכלי על ידי גורמים פרטיים או בלתי-ממשלתיים.

רוב זרמיו השונים של הסוציאליזם (סוציאליזם דמוקרטי, קומוניזם) והפשיזם הם אידאולוגיות התומכות במדינתנות, אם כי יש זרמים בסוציאליזם כמו אנרכו-קומוניזם, טרוצקיזם וכן תורות אוטופיסטיות וקומונליות אחרות שאינן דוגלות בגישה זו (ולמעשה, אינן רואות תפקיד כלשהו למדינה). תפיסה מדינתנית קיימת במשטרים אוטוריטריים וכן במשטרים דמוקרטיים שבהם המדינה מתערבת במערכות חברתיות וכלכליות במידה רבה יחסית. יש המבחינים בין פשיזם וקומוניזם כמערכות שבהן יש התערבות רבה מאוד של המדינה בחיי הפרט לבין גישה מדינתנית מידתית, שבה ההתערבות היא רבה אך מוגבלת, וכך ניתנת ליישום גם במשטרים דמוקרטיים.

==שמות נוספים==
המונח "מדינתנות" נכנס לשימוש במאה ה-21. לפני כן, גישה זו כונתה אטטיזם (מצרפתית, Étatisme, מדינה בצרפתית נקראת état) או סטייטיזם (מאנגלית, Statism, מדינה באנגלית נקראת state).

==ראו גם==
* קפיטליזם מדיני
* ליברליזם
*לסה פר

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תאוריות כלכליות
פלטיאל הנגיד

פלטיאל הנגיד (לעיתים רבי פלטיאל הנגיד; נפטר בשנת 976) כיהן כנגיד הקהילות היהודיות במזרח וכראש השרים בממלכתו של הח'ליף הפאטימי אבו תמים מעד אל-מועיז.

==במגילת אחימעץ==
על פי המסופר במגילת אחימעץ, פלטיאל נולד במחוז קלבריה באיטליה ולמד אסטרולוגיה ואסטרונומיה. הוא היה צאצא של משפחה מכובדת ביותר, וכאשר השליט הפאטימי אל-מועיז כבש את חבלי דרום איטליה, הוא התעניין במשפחה ופלטיאל הוצג בפניו, מצא חן בעיניו ומונה ליועצו האישי. בעקבות חזון בכוכבים בו חזה פלטיאל שאל-מועיז ימונה לח'ליף, מונה פלטיאל למשנה למלך.

כאשר באה משלחת ביזנטית כדי לכרות ברית עם הח'ליף אל-מועיז, שגריר המשלחת סירב לדבר עם יהודי (אותו שגריר ביזה את פלטיאל הנגיד), ולכן לא התקבל לשיחות עם הדרג המדיני של הממלכה. לאחר כמה ימים התנצל ורק אז התקבל לשיחה עם פלטיאל, שבסופה הם חתמו הסכם שלום.
פלטיאל הנגיד תכנן את מסע הכיבוש של הח'ליף במצרים.

לאחר הצלחותיו הללו, מינה הח'ליף אל-מועיז את פלטיאל לראש השרים בממלכתו, ועושרו וכבודו התעצמו עד מאוד. הח'ליף גם העלה אותו בדרגה, ובשם הח'ליף קיבל שליטה בארץ ישראל, מצרים, סוריה, סיציליה, מרוקו ושאר ארצות המזרח.

במגילת אחימעץ מתואר פלטיאל כ-"המגן לקהלות עם אל הדרים במצרים ובארץ ישראל בפלרמו ובאפריקא ובכל ארץ ישמעאל".

==במחקר==
ב"לקוטים מדברי יוסף" לר׳ יוסף בן יצחק סמברי מופיע סיפור על מינוי "פלוני" כנגיד הראשון במצרים. ישנם אשר זיהו סיפור זה כמתייחס לפלטיאל ובהתאם הדעה המקובלת בקרב החוקרים היא שפלטיאל היה הנגיד הראשון על הקהילות היהודיות במזרח. אולם יש חולקים על קביעה זאת וטוענים שמוסד הנגידות התפתח מאוחר יותר והתואר "נגיד" שניתן לפלטיאל לא היה קשור למוסד זה.

לאחר כמה זמן אף הוכתר בתואר רב. מאוחר יותר, עשר שנים בערך לפני מותו, הוא מונה לשר הכספים ולגובה המיסים בתחום שלטונו של הח'ליף. פלטיאל הנגיד נפטר בשנת 976, ובנו ממשיכו היה שמואל בן פלטיאל.
אחיינו אחימעץ בן פלטיאל כתב את "ספר היוחסין", בו סופר על חיי היהודים בתקופה זו.

במגילה מסופר כי בנו העלה אותו לקבורה בירושלים.

באשר לזהותו של פלטיאל במקורות חיצוניים, הועלו במשך השנים מספר סברות. העדכנית ביותר היא של משה גיל שסובר שייתכן והמצביא היהודי בצבא הפאטימי, פאצ'ל איבן סאלח, הוא פלטיאל הנגיד. הוא מנמק זאת בכך לאור הדמיון בין השמות, היות שניהם משכילים ורופאים, וכן הדמיון בתפקיד שכל אחד מהם מילא בחצר הפאטימית, והיות פאצ'ל בהמשך מושל צבאי של כלל סוריה ואחראי כספים, אשר היה מעורב גם בכיבוש מצרים וארץ ישראל. בנוסף הסיפור על פלטיאל והשגריר הביזנטי מופיע במקורות המוסלמים על פאצ'ל בגרסה דומה לפיה במהלך המערכה על ארץ ישראל, מושל ממדינה מוסלמית עוינת מסרב לקבלו בשל מוצאו היהודי, אך לבסוף חוזר בו. עם זאת ישנן עדיין סתירות בין המקורות כגון שנת הפטירה המאוחרת יותר של פאצ'ל שחי עוד בתחילת שלטון הח'ליף אל-חאכם (996)<ref></ref>. סברה נוספת מזהה את פלטיאל עם מוסא בן אלעזר, רופאם של החליפים אל-מנצור ואל-עזיז<ref>אלינער ברקת, [http://elinoarbareket.com/מאמרים/מחקרים-בתחום-הגניזה/ראש-היהודים-רַאיס-אליַהוּד-במצרים-תחת ראש היהודים במצרים תחת השלטון הפאטימי]</ref>.

==הערות שוליים==

קטגוריה:ראשי ממשלה יהודים
קטגוריה:פוליטיקאים יהודים איטלקים
קטגוריה:אישים שהועלו לקבורה בארץ ישראל
קטגוריה:משפחת אחימעץ
קטגוריה:יהודים ויהדות בימי הביניים
קטגוריה:פוליטיקאים יהודים בימי הביניים
קטגוריה:נגידי מצרים
קטגוריה:נפטרים ב-976
שמואל בן פלטיאל

עץ המשפחה של שמואל בן פלטיאל ומשפחתו]]
שמואל בן פלטיאל היה שר הכספים והמסים באיטליה (בה התגורר) בממלכתו של הח'ליף הפאטמי אבו תמים מעד אל-מועיז.

== קורות חיים ==
שמואל היה בנו של פלטיאל הנגיד, מי שהיה ראש השרים בממלכתו של הח'ליף אל-מועיז. קורותיו מסופרים ב"מגילת אחימעץ", שחיבר בן דודו אחימעץ בן פלטיאל.

שמואל בן פלטיאל נהג לתרום כספים רבים למטרות צדקה. כל בניו נפטרו מלבד אחימעץ בן פלטיאל. בשנת 976 נפטר אביו, פלטיאל הנגיד, והוא קבר אותו בירושלים. בנוסף העלה לקבורה בירושלים את עצמות אמו ואת עצמות דודו חננאל.

קטגוריה:יהודים ויהדות בימי הביניים
קטגוריה:פוליטיקאים יהודים בימי הביניים
קטגוריה:פוליטיקאים יהודים איטלקים
קטגוריה:משפחת אחימעץ
קטגוריה:נדבנים יהודים איטלקים
קטגוריה:אישים שהועלו לקבורה בארץ ישראל
קטגוריה:אישים שחיו במאה ה-10
אדוארד החמישי, מלך אנגליה

אדוארד החמישי ואחיו, דוכס יורק, ב[[מצודת לונדון. ציור מאת פול דלרוש]]
אדוארד החמישי (באנגלית: Edward V of England; 2 בנובמבר 1470–1483 לערך) היה מלך אנגליה למשך כחודשיים, ב-1483, בגיל שתים-עשרה, בעיצומן של מלחמות השושנים. הוא לא הוכתר מעולם, וכעבור תקופה קצרה הוכרז כממזר והוחלף על ידי דודו, ריצ'רד השלישי. אדוארד ואחיו, ריצ'רד משרוסברי, דוכס יורק, שוכנו או נכלאו במצודת לונדון. שני הנסיכים שבמצודה לא נראו עוד לאחר שנת 1483.

== ביוגרפיה ==
אדוארד החמישי נולד בכנסיית וסטמינסטר שבלונדון בעת שאמו קיבלה שם מחסה מאנשי בית לנקסטר, בשעה שאביו, אדוארד הרביעי, איבד את השלטון במהלך מלחמות השושנים. אדוארד החמישי הוכרז כנסיך ויילס ביוני 1471, לאחר שאביו השיב את השלטון לידיו, ונהג להופיע עם הוריו באירועים ממלכתיים.

אדוארד הרביעי הקים מועצה להסדרת ענייניה של ויילס, ושלח את בנו אדוארד, אז בן 3, אל טירת לדלו על גבול ויילס, על מנת שיעמוד בראש המועצה, כנשיאה הרשמי, תחת השגחתו של אנתוני וודוויל . בטירת לדלו קיבל אדוארד החמישי את הידיעות על מותו הפתאומי של אביו, באפריל 1483. דודו, אחי אביו, ריצ'רד דוכס גלוסטר, מונה לעוצר ולאחראי על אדוארד החמישי ועל אחיו בן התשע, ריצ'רד דוכס יורק.

ריצ'רד פגש את שיירתם של אחייניו בדרכה מוויילס ללונדון והמשיך ללוות את השיירה, אשר הגיעה ללונדון ב-4 במאי 1483. אדוארד השתכן במצודת לונדון (אז אחד מארמונות בית המלוכה ולא רק בית כלא).

הכתרת המלך הצעיר נדחתה מספר פעמים, עד שב-25 ביוני התכנס הפרלמנט, והכריז כי אדוארד הוא ממזר, בהסתמך על ראיות שאדוארד הרביעי התארס לאישה בשם אלינור טלבוט, בטרם נישא לאמו של אדוארד, אליזבת וודוויל. עובדה זו הפכה את נישואי הוריו של אדוארד לבלתי חוקיים, ואת אדוארד ואחיו לממזרים שאינם ראויים לשאת את הכתר. יורשו של המלך המת, אדוארד הרביעי, לא היה אם כן אדוארד החמישי, כי אם אחיו ריצ'רד, אשר הוכתר כ"ריצ'רד השלישי".

אדוארד ואחיו, שני הנסיכים שבמצודה, לא נראו עוד מחוץ למצודה. אין לדעת מה אירע להם, ומניחים כי נרצחו.

לאחר העלמות הנסיכים הייתה אי ודאות רבה באשר לגורלם. ב-1495 הכריז אדם בשם פרקין וורבק כי הוא ריצ'רד, דוכס יורק, אשר נעלם בטאואר תריסר שנים קודם לכן. היו שקיוו כי אכן הוא הנסיך האמיתי, והראו כי הסימפתיה לבית יורק עודה רוחשת אף תחת שלטונו של הנרי השביעי לבית טיודור הסמכותי.

ב-1674, בעת שיפוצים שנעשו בטאואר בתקופת מלכותו של צ'ארלס השני, נמצאו שני שלדי אדם קטנים. בתחילה נזרקו השלדים אל ערימה של זבל, אך לאחר מספר שבועות נזכר מאן דהוא כי אלו יכולים להיות שלדי הנסיכים. השלדים נאספו, ונשמרו בכד קבורה בכנסיית וסטמינסטר. בשנת 1933 נבדקו השלדים, ולאחר מכן הושמו בכוך שמתחת לכנסיית וסטמינסטר. המומחים לא הצליחו להגיע להסכמה לגבי גילם של בעלי השלדים, או אף לגבי מינם. שלד אחד היה גדול מן השני, ורבות מן העצמות היו חסרות.

==אילן יוחסין==

==קישורים חיצוניים==

* 
* 

קטגוריה:בית יורק
קטגוריה:ריבוני מסדר הבירית
קטגוריה:ילדי משפחות מלוכה
קטגוריה:מלחמות השושנים: אישים
קטגוריה:דמויות ביצירות שייקספיר
קטגוריה:מלכי אנגליה מהמאה ה-15
קטגוריה:אישים שנעלמו
קטגוריה:ילידי 1470
קטגוריה:נפטרים ב-1483
קטגוריה:ילדים שנעלמו
טום ארנולד (שחקן)

ארנולד, 2004
תומאס דיואן "טום" ארנולד (באנגלית: Thomas Duane "Tom" Arnold; נולד ב-6 במרץ 1959) הוא קומיקאי ושחקן אמריקאי שהתגייר.

== ביוגרפיה ==
ארנולד נולד באיווה שבארצות הברית, למשפחה נוצרית-מתודיסטית. לו שישה אחים. אמו הייתה אלכוהוליסטית. דודתו מצד אביו הייתה השחקנית קיי ארנולד. הוא החל במופעי סטנד-אפ כשהיה בן 23. ב-1983 פגש ברוזאן בר, לימים אשתו, כאשר זו ראתה אותו מופיע. 

== קריירה ==
מסטנדאפיסט הפך ארנולד לסופר שהופיע בקביעות בתור ארני תומאס, דמות בסיטקום הטלוויזיוני הפופולרי "רוזאן" (שעלה לאוויר בשנת 1988).

בשנת 1991 שיחק בקומדיה "מגנים בתנועה", לצד אשתו דאז רוזאן בר. בשנת 1994 שיחק בסרט "שקרים אמיתיים" לצד ארנולד שוורצנגר. ב-1996 שיחק לצד ג'ני מקארתי בסרט "הטיפשים". ב-1997 שיחק בסרט "פריצות" לצד סטיבן ריאה ושיחק בסרט "צוות ללא שליטה". 

בשנת 2000 שיחק בסרטו של סטיב בושמי "מאחורי החומות", בקומדיה "בר מקפץ" לצד ניקול סאליבן, ובסרט הפרודיה "Shriek If You Know What I Did Last Friday the 13th". 

בשנת 2002 דיבב את דמותו של יורם יובל בסרט המונפש "דני שובבני: קרוז קונטרול", שיחק גם בסרט העצמאי "ילדים ביום הולדתם" אשר מבוסס על סיפור קצר מאת טרומן קפוטה. 

בשנת 2003 שיחק בסרט "קטינות בלי הפסקה" ובסרט הפעולה "2 צעדים למוות" לצד ג'ט לי. 

בשנת 2004 שיחק בסרט הקומי השנוי במחלוקת "הכל כלול" לצד קווין הארט וסנופ דוג, הסרט נקטל על ידי המבקרים ונכשל בקופות. 

בשנת 2005 שיחק בדרמה הארוטית "סיפורים קצרים על אהבה" לצד ליסה קודרו, סטיב קוגן ולורה דרן. 

בשנת 2007 שיחק בסרט הדרמה "משחק החיים" לצד הת'ר לוקליר. 

בשנת 2008 שיחק בסרט "Good Dick", בסרט "זה לא מבחן", בסרט "גני הלילה" לצד גיליאן ג'ייקובס, ובדרמה הקומית "באק האוורד הגדול" בכיכובם של טום הנקס וג'ון מלקוביץ'.  

בשנת 2009 שיחק בדרמה העצמאית "מקלחות של אפריל" לצדה של ג'אנל פאריש. 

בשנת 2011 השתתף במותחן הפשע "החזרה". 

בשנת 2012 שיחק בדרמת הפשע "מדיאה בהגנת עדים" לצד טיילר פרי, בסרט הפעולה "לפגוע ולברוח" לצד קריסטן בל, ובסרט הקומי-עצמאי "למצוא את האחת" בכיכובה של ג'ניפר לאב יואיט ובסרט "Grassroots". 

בשנת 2014 דיבב בסרט "בלאגן בג'ונגל", הסרט נעשה בהפקה קולומביאנית-מקסיקנית-דרום קוריאנית. 

בשנת 2015 שיחק במותחן "הקללה של עיירות גרוב" בכיכובם של לוקאס טיל ובלה היתקוט. שיחק גם בסיטקום "קדושים בעיר החטאים" בכיכובה של מאלין אקרמן, ודיבב בסרט האנימציה "זנב ועכבר". 

בשנת 2016 שיחק במספר פרקים מתוך סדרת המשטרה "NCIS: ניו אורלינס", בתפקיד של אלביס ברטראנד. 

בשנת 2018 שיחק בסרט "גדול יותר", אודות חיו של ג'ו וידר.

בשנת 2022 התארח בסדרת הטלוויזיה "הטירון: סוכנת חדשה" המהווה ספין-אוף לסדרה המשטרתית המצליחה "טירון". 

בשנת 2023 ביצע הופעת אורח בסדרה "שקרים אמיתיים" ברשת CBS, המבוססת על הסרט באותו שם משנת 1994 בבימויו של ג'יימס קמרון. באותה שנה ביצע הופעת אורח בסדרה הקומית "פובאר" מבית נטפליקס. 

== חיים אישיים ==
ב-1990 הוא התגייר ונישא לאשתו הראשונה, השחקנית והקומיקאית האמריקאית-יהודייה, רוזאן בר. הזוג הנשוי משך את התקשורת, ובמיוחד את הצהובונים, בגלל ההתנהגות המגוחכת שלהם לעיתים. ארנולד התגרש ממנה ונישא והתגרש בהמשך עוד שלוש פעמים. יש לו שני ילדים מאשתו הרביעית, גרושתו החל מ-2019, האמריקאית-יהודייה אשלי גרוסמן.

==קישורים חיצוניים==

==הערות שוליים==

קטגוריה:שחקני קולנוע וטלוויזיה יהודים אמריקאים
קטגוריה:קומיקאים יהודים אמריקאים
קטגוריה:גרים
קטגוריה:בוגרי אוניברסיטת איווה
קטגוריה:זוכי פרס פטל הזהב: שחקנים
קטגוריה:אמריקאים שנולדו ב-1959
אלכסיוס הראשון, קיסר האימפריה הביזנטית

אלכסיוס הראשון קומננוס (ביוונית: Αλέξιος Α' Κομνηνός; סביבות 1057–1118) קיסר האימפריה הביזנטית מבית קומננוס. שלט בקיסרות הביזנטית מ-1081 ועד מותו ב-1118. יותר מכל אחד אחר היה הוא האחראי לעיצובה של האימפריה הביזנטית כפי שפגשו בה הצלבנים בדרכם מזרחה. הוא הגיע לשלטון בזמן שהממלכה הביזנטית הייתה נתונה לאיומים ולמתקפות קשות מצד הטורקים הסלג'וקים, ומצד הנורמנים בפיקודו של רובר גיסקאר.

== מסע הצלב הראשון ==
בלחץ האיום הסלג'וקי פנה אלכסיוס לאפיפיורים שבמערב אירופה בבקשה שיבואו לעזרתו. האפיפיור אורבנוס השני נענה לקריאה, ובעקבות נאומו בוועידת קלרמון יצא מסע הצלב הראשון. אלכסיוס ביצע עסקה עם חלק ממנהיגי צבאות הצלבנים, ובה הם סיכמו שכל עיר שהצלבנים כובשים תועבר לאימפריה הביזנטית, ובתמורה, אלכסיוס יספק תמיכה צבאית לצלבנים. בכיבוש העיר ניקאה, בזמן שהצלבנים תקפו את חומות העיר, כוחות ביזנטים בספינות קטעו את ההספקה שניקאה קיבלה מהים, וניקאה נכנעה. אלכסיוס חשש שאם העיר תועבר לשליטה צלבנית יבזזו אותה ואולי היא אפילו לא תוחזר אליו, ולכן הוא פנה אל כוחות הסלג'וקים הכנועים והציע להם שאם הם יתנו לכוחותיו להיכנס ולכבוש את העיר, אלכסיוס ישחרר את כוחות הסלג'וקים בעיר, ויחזיר לסולטאן את משפחתו אשר שהתה בעיר באותו הזמן. הסלג'וקים הסכימו לעסקה, והעיר נכבשה. במהלך מסע הצלב רבים מהערים שהצלבנים כבשו אכן הועברו לשליטה ביזנטית, אבל לקראת סוף מסע הצלב, בגלל שהכוחות הביזנטים נכשלו בלעזור לצלבנים בזמן כיבוש העיר אנטיוכיה, לאחר שהעיר נכבשה, היא הועברה לשליטת הנסיך בוהמון, למרות שסיכם עם אלכסיוס להחזיר לו את הערים שכבש מהסלג'וקים. אלכסיוס חדל לתמוך בצלבנים. 

למשך זמן קצר בוהמון לחם נגד אלכסיוס, אך ב-1108, לאחר מצור ביזנטי, נאלץ בוהמון לקבל את חסות הביזנטים באנטיוכיה.

== מותו ==
לאחר מחלה, אלכסיוס מת ב-1118. במותו של אלכסיוס אמנם לא שבה הממלכה הביזנטית לעוצמה שהייתה לה בעבר, אבל היא חזרה לעמוד על קרקע יציבה ולהוות כח משמעותי במזרח. במהלך שיקום הממלכה הנהיג אלכסיוס שינויים בסדרי הממשל, שהביזנטים המשיכו לנהוג על פיהם גם לאחר מותו. בנו יוחנן השני קומננוס ירש את תפקיד אביו.

מקור חשוב של מידע אודות הקיסרות הביזנטית בימיו היא האלכסיאדה, חיבור היסטורי מאת בתו אנה קומננה.
ציור של אלכסיוס מהמאה ה-12

==ראו גם==
* האימפריה הביזנטית
* קיסרי ביזנטיון
* מסע הצלב הראשון
* מסעי הצלב

==קישורים חיצוניים==

* 
* 
* 

קטגוריה:קיסרי האימפריה הביזנטית
קטגוריה:שושלת קומננוס
קטגוריה:ילידי 1048
קטגוריה:נפטרים ב-1118
המלכה האם

אליזבת השנייה הייתה ידועה בשם המלכה אליזבת המלכה האם]]

המלכה האם (באנגלית: Queen mother) הוא תואר הניתן במונרכיות לאימו של מונרך מכהן. תואר זה נובע לרוב משילוב של שני ייחוסים: היא "מלכה" מתוקף היותה רעייתו או אלמנתו של מלך קודם, ובו-זמנית היא אימו של המלך (או המלכה) הנוכחי. אם היא רק אימו של מלך מכהן אך לא הייתה קודם רעיית מלך, אינה זכאית לתואר "המלכה האם", והיא נקראת פשוט "אם המלך". אם הייתה רעייתו של מלך קודם אך אינה אימו של המלך הנוכחי, תוארה ממשיך להיות "מלכה" (כמו המלכה נור, אשתו הרביעית של חוסיין, מלך ירדן, שאינה אימו של המלך עבדאללה השני).

הידועה ביותר לאחרונה שנשאה בתואר זה הייתה המלכה האם אליזבת בווס-ליון, אמהּ של מלכת בריטניה אליזבת השנייה ואלמנתו של המלך ג'ורג' השישי. תוארה המלא "הוד מלכותה המלכה אליזבת, המלכה האם". היא נפטרה בשיבה טובה בשנת 2002 בגיל 101, לאחר שזכתה לפופולריות אדירה בקרב הציבור הבריטי, בעיקר בזכות התמיכה המוראלית שלה בעם במהלך מלחמת העולם השנייה.

בשנת 1952, עם מותו של המלך ג'ורג' השישי בבריטניה, הפכה אלמנתו, אליזבת, לאמה של המלכה הצעירה. אמו של ג'ורג' השישי, המלכה מרי, הפכה, למעשה, למלכה האם לשעבר. לבקשתה, תוארה שונה ל"המלכה מרי" בלבד. עד מותה של המלכה מרי באביב 1953 היו בבריטניה שלוש מלכות: המלכה אליזבת השנייה - המלכה השולטת, המלכה אליזבת המלכה האם, והמלכה מרי, סבתה של המלכה.

בהולנד, לעומת זאת, אין שימוש בתואר 'המלכה האם': המלכה יוליאנה ויתרה על הכתר למען בתה, המלכה ביאטריקס, בשנת 1980, ומאז נודעה בתואר "הנסיכה יוליאנה". בשנת 2013, עשתה המלכה ביאטריקס את אותו הדבר כאשר ויתרה על הכתר למען בנה הבכור, המלך וילם-אלכסנדר, ומאז היא נחשבת בפועל למלכה האם היחידה כיום בעולם אשר הייתה מלכה בפני עצמה ולא מלכה רעיה.

==קישורים חיצוניים==

*
קטגוריה:מלכים
קטגוריה:אימהות
קטגוריה:מונחים לנשים
קסיוס דיוניסיוס לונגינוס

קסיוס דיוניסיוס לונגינוס (ביוונית: Κάσσιος Λογγῖνος; 213–273 לספירה) רטוריקן, ומבקר פילוסופי הלניסטי. 

מקור שמו, קסיוס, אינו ידוע; ניתן רק לשער שהוא היה מאומץ על ידי פטרונים רומיים. הוא אולי היה יליד חומס שבסוריה, שהיא גם מקום הולדתו של דודו פרונטו, שהיה כמוהו רטוריקן. הוא למד באלכסנדריה.

לונגינוס לא אימץ את התורה החדשה שהתפתחה על ידי פלוטינוס, אלא המשיך להיות אפלטוני. בעבר ייחסו לו את הספר החשוב "מאמר על הנשגב" (De Sublimitate), שעוסק בתאוריה של השירה, אך אין ודאות שאכן הוא מחבר הספר.

לונגינוס שימש מורה, ובהמשך יועץ, לזנוביה מלכת תדמור (פלמירה) שבסוריה, שבעידודו הכריזה על עצמאות משלטון רומא. הקיסר אורליאנוס דיכא את המרד והוציא להורג את קסיוס לונגינוס.

קטגוריה:פילוסופים יוונים
קטגוריה:יוונים הלניסטיים
קטגוריה:רטוריקנים ביוון העתיקה
קטגוריה:ילידי 213
קטגוריה:נפטרים ב-273
פרובינקיה גאליה קיסאלפינה

פרובינקיה גאליה קיסאלפינה בסביבות 100 לפני הספירה
גאליה קיסאלפינה (בלטינית: Gallia Cisalpina, מילולית: "גאליה אשר מצד זה של האלפים") הייתה פרובינקיה רומית בצפון איטליה של ימינו. האזור נכבש על ידי רומא במהלך המלחמה הפונית השנייה, ובשל כך הפך לאחת הפרובינקיות הרומיות הראשונות. קדמו לו הפרובינקיות של סיקיליה וקורסיקה. מסיבה זו ובשל העובדה כי מבחינה גאוגרפית היה האזור חלק מאיטליה, היה תהליך הרומניזציה של תושבי הפרובינקיה מהיר. בשנת 58 שימשה כבסיס ממנו יצא יוליוס קיסר למלחמת גאליה. בשנת 42 לפנה"ס, במהלך הטריומוויראט השני, אוחדה הפרובינקיה עם כחלק מתוכניתו של אוקטביוס.

חלקה הנותר של גאליה היה "גאליה טראנסאלפינה" (גאליה שמעבר לאלפים). היו אלה שטחי גאליה שמצפון להרי האלפים ועד בלגיה של ימינו.

==קישורים חיצוניים==

* 

קטגוריה:פרובינקיות רומיות

es:Galia#Galia Cisalpina
מונורייל

המונורייל ב[[דיסניוורלד.]]
מוֹנוֹרֵייל או רכבת חד־פסית (באנגלית: Monorail) היא רכבת עירונית הנעה על גבי קורה הנתמכת על ידי עמודים תומכים.

==הגדרת המונורייל==
המונורייל נוסע על קורות בטון או פלדה בפישוק כשהאחיזה נעשית באמצעות צמיגים. הקורות מסוגלות לתת רמת גמישות מסוימת להתפתלויות והתעקלויות – הן מסוגלות ליצור עקומה ברדיוס של 45 עד 60 מטר. הקורות עליהן נוסעת המונורייל נתמכות על ידי עמודים בגובה של בין 6.5 ל־12 מטר מעל הקרקע. בסיאטל, הקורות מרובעות בעובי של 1.219 מטר והן מונחות במרחק של כ־24 מטר האחת מהשנייה, כאשר ישנם זוג קורות עבור רכבות המגיעות בכיוונים מנוגדים. יש אף המרחיבים את ההגדרה לכל מסילה עילית על עמודים וכוללים אף רכבות הנתלות בגבן (בדומה לרכבל) על גבי מסילה עילית המונפת על עמודים ולא רק לרכבות הרוכבות על מסילת המונורייל.

===יתרונות===
*המונורייל העירוני יכול להגיע למהירות של עד כ־80 קמ"ש.
*המונורייל נוסע במפלס שונה מכלי רכב הנמצאים בכבישים ולכן לא יכול להיווצר מצב של תאונה.
*המונורייל כרוך סביב הקורות באמצעות הגלגלים ולכן לא סביר מצב שבו המונורייל תרד מהפסים.
*המונורייל מונע על ידי מערכת חשמלית בלתי מזהמת.
*למונורייל צמיגי גומי ולכן הוא שקט יותר מרכבת.
*חלק מהמונוריילים הם אוטונומיים (ללא נהג).

===חסרונות===
*המונורייל דורש מסלול משלו.
*המסוט, מתקן המטה כיוון רכבות ממסלול למסלול, תמיד ישאיר מסלול אחד תלוי בין שמים לארץ. מונורייל הנע על מסלול זה בטעות יכול לרדת מהפסים ואף ליפול מספר מטרים לקרקע.
*במרבית המדינות אין תקנים מיוחדים עבור העמודים התומכים ולכן נוטים לייצר עמודים אלו על פי שיטות הקניין.
*נוסעים אינם יכולים לצאת מהמונורייל בשעת חירום עקב גובהו הרב.
*עלות התקנתו ותפעלו של המונורייל גבוהה מזו של רכבת קלה.

== בישראל ==
בישראל אין מערכת רכבות מונורייל אף שהוצע לשלב מונורייל במסלול קצר בין פרויקט שער העיר ו"מתחם האלף" הנמצאים בראשון לציון.

בשנות ה-60 היו הצעות להתקין מונורייל בתל אביב.

==מקומות שבהם קיים מונורייל==

* ג'קסונוויל
* טוקיו
* אוסקה
* נהה
* צ'יבה
* מחוז אאיצ'י
* סאו פאולו (בבנייה)
* לאס וגאס
* דובאי
* קואלה לומפור
* שאנגחאי
* סיאטל
* לאס וגאס
* ניוארק
* אנהיים
* סקרמנטו
* סיאטל
* סטפורדשייר
* מומבאי
* דאיגו
* 
* אשגבאט
* מוסקבה
* וופרטל
* דרזדן
* סרגוסה
* בולוניה
* מקסיקו סיטי (Aerotrén – בנמל התעופה)
* דיסלדורף (Sky Train – בנמל התעופה)
* בנגקוק
* קהיר (בבנייה)
* פורט הרקורט (בתכנון)
* ריאד (בתכנון)

==קישורים חיצוניים==

* 
* 
* 

==הערות שוליים==

קטגוריה:רכבות לפי סוג
בזוקה (כלי נשק)

[[חייל אמריקאי יורה בבזוקה מסוג M9 על עמדת מקלע גרמנית. ניתן לראות בבירור את העשן הרב שנפלט מהנשק בעת הירי (צולם בלוקה, 1944).]]
חייל ב[[חטיבת הצנחנים לאחר צניחה עם בזוקה בתרגיל צבאי ב-1962]]
בזוקה (באנגלית: Bazooka) הוא מטול רקטות נגד טנקים, המבוסס על ראש קרב חלול. היה זה כלי הנשק הראשון אשר שילב באופן אפקטיבי את הרעיונות של מטען חלול ורקטה לכדי נשק אפקטיבי נגד טנקים. הבזוקה פותחה על ידי צבא ארצות הברית ונכנסה לשירות בזמן מלחמת העולם השנייה, שם שימשה בהצלחה מרובה בכל הזירות.

משגרי בזוקה אמריקאים אשר נלקחו שלל על ידי הצבא הנאצי במהלך הקרבות בצפון אפריקה, שימשו בסיס לפיתוחו של הפנצרשרק. מקור שמו בדמיונו לכלי הנגינה בזוקה.

==תיאור==
הבזוקה היא מטול רקטות היורה רקטות בעלות ראש נפץ "חלול" המיועד לחדור שריון. המטען החלול מבוסס על מטען מעוצב, המכיל חרוט נחושת הפוך, המוצב בחזית מטען חומר הנפץ. הפעלת המטען (בעת הפגיעה במטרה) גורמת לקריסתו של חרוט הנחושת והפיכתו לסילון נחושת, בעל אנרגיה קינטית גבוהה ביותר, המסוגל לחדור שריון. עצם החדירה יוצרת רסס רב, המתפזר בתוך תא הלחימה.

==דגמים==
* M1A1 – הדגם המקורי של הבזוקה. המטול היה באורך 1.2 מטר ונטען-אחורית ברקטות 60 מ"מ. חסרונו היה ההדף הגדול וענן הגזים הרחב שפלט בעת הירי. יכולת חדירת השריון של הרקטות שנורו בדגם זה הייתה כ-100 מ"מ שריון.
* M9 ו-M9A1 – דגמים משופרים, בעלי יכולת להתפרק למספר חלקים, בשביל להקל על הנשיאה בשטח.
* M20 – משגר שפותח בזמן מלחמת קוריאה, ויכול לשגר רקטות גדולות יותר של 89 מ"מ עם יכולת חדירה של 200 מ"מ שריון, בטווח 150 מטר.
* סופר בזוקה – חיקוי ישראלי לבזוקה, בעל יכולת חדירה של 400 מ"מ שריון, אך עם בעיות אמינות ובטיחות.

==מפרט טכני==
M1A1:
* אורך: 1.37 מטר
* קליבר: 60 מ"מ
* משקל: 6.8 ק"ג
* טווח מקסימום: 365 מטר
M9A1:
* אורך: 1.55 מטר
* קליבר: 60 מ"מ
* משקל: 7.5 ק"ג
* טווח מקסימום: 457 מטר
Super Bazooka:
* אורך: 1.524 מטר
* קליבר: 89 מ"מ
* משקל: 6.4 ק"ג
* טווח מקסימום: 823 מטר

==מדינות משתמשות==
לפי סדר אלפביתי:
* – סופר בזוקה; הוחלף, על ידי תול"ר קרל גוסטב 84 מ"מ
* – סופר בזוקה; הוחלף על ידי AT4
* 
* 
* 
* 
* 
* 
* 

== ראו גם ==
*פנצרשרק
*RPG-7
*לאו (מחליפו של הבזוקה)

== קישורים חיצוניים ==

* [http://www.inetres.com/gp/military/infantry/antiarmor/M20.html מידע על הבזוקה באנגלית]
* 

==הערות שוליים==

קטגוריה:רקטות נגד טנקים
קטגוריה:אמצעי לחימה אמריקאיים במלחמת העולם השנייה
קטגוריה:ארצות הברית: המצאות
גנום האדם

[[קריוטיפ זכרי – 23 זוגות הכרומוזומים של האדם, ביניהם זוג כרומוזומי המין השונים זה מזה]]
גנום האדם הוא הגנום (סך כל המידע התורשתי) של מין האדם (Homo Sapiens). הגנום מופיע אצל כל פרט, ובכל גרעין תא בגוף, ארוז בצורה של 23 זוגות כרומוזומים: 22 זוגות אוטוזומליים וזוג כרומוזומי מין. כל זוג כרומוזומים כולל כרומוזום אחד שמקורו באחד ההורים, וכרומוזום שמקורו בהורה השני.

==תכולת הגנום==
בגנום האדם ניתן להבחין ב-23 כרומוזומים מסוגים שונים: 22 הכרומוזומים האוטוזומליים, כרומוזום X וכרומוזום Y הייחודי לגברים. אורכם הכולל הוא כ-3 מיליארד בסיסים (נוקלאוטידים) (למעשה ה-DNA מסודר בדו-גדיל ולכן באופן מעשי ישנם כ-3 מיליארד זוגות בסיסים).

בכל תא בעל גרעין בגוף האדם קיים עותק כפול של הגנום (להוציא את זוג כרומוזומי המין השונים זה מזה אצל הגבר, שכן אז קיים עותק יחיד מכל סוג).
בין הכרומוזומים נכללים 22 כרומוזומים אוטוזומליים הומולוגיים (שני הכרומוזומים בכל זוג זהים מבחינת הגנים המצויים בהם ובמספר הבסיסים), שאינם תלויים במין האדם, ושני כרומוזומי מין המסומנים ככרומוזום X וכרומוזום Y. אצל גברים כל תא מכיל עותק אחד מכרומוזום X (שהורש מהאם) ועותק אחד מכרומוזום Y (שהורש מהאב). אצל נשים קיימים בכל תא שני עותקים של כרומוזום X.

מספר הגנים בגנום אינו ידוע בוודאות, ומוערך בין 10,000 ל-25,000. ההערכה של מספר הגנים פחתה בצורה משמעותית (מ-100,000) לאחר סיום פרויקט גנום האדם – פרויקט ריצוף 99% מכלל ה-DNA בגנום האדם, אשר התנהל במשך כעשור, והסתיים ב-14 באפריל 2003.

בשנת 2021 פורסם גנום מלא של האדם, ב 100% ללא כל חוסרים. ההכרזה הרשמית על כך הייתה ב-31 במרץ 2022.
שם הגנום המלא נקרא T2T-CHM13 הוא מחליף את הגנום הנוכחי GRCh38.

== מאפייני גנום האדם ==
* הגנום כולו, כמו אצל רוב היצורים האיקריוטיים נחלק בין הגרעין הכולל את 23 זוגות הכרומוזומים וגנום מיטוכונדריאלי (המורש מהאם בלבד).
* כ-3% מכלל הגנום הוא DNA המקודד לייצור חלבון דרך תהליכי השעתוק והתרגום. לרצפים נוספים תפקידי רגולציה, אך משמעות מרבית הרצף עדיין לוט בערפל. רוב רצפו של הגנום נחשב שנים רבות כ-"DNA זבל" (junk DNA) שאינו בעל תפקיד משמעותי, כמו רטרוטרנספוזונים המהווים למעלה מ-40% של הגנום ומשכפלים את עצמם באופן אנוכי בדומה לנגיפים.
* כ-5% מגנום האדם הם רצפי Alu חוזרניים.
* בין אנשים שונים ישנם הבדלים נקודתיים ברצף (פולימורפיזם) במידה ניכרת, למשל כל 100 עד 300 בסיסים ברצף גנום האדם מצוי SNP – שוני בנוקלאוטיד בודד (Single Nucleotide Polymorphism).

==ראו גם==
*גנומיקה אישית
*פרויקט גנום האדם
*גנטיקה
*גנומיקה
*פרויקט הגנוגרפיה

==קישורים חיצוניים==

* 
* 
* 
* 

קטגוריה:גנטיקה
קטגוריה:אדם
כוסמת

איור של כוסמת
כֻּסֶּמֶת (שם מדעי: Fagopyrum esculentum) היא צמח עשבוני חד-שנתי שמקורו במזרח אסיה, ממשפחת הארכוביתיים (Polygonaceae), שזרעיו משמשים לאכילה. כיום מתרכז גידול הכוסמת בעיקר ברוסיה ובסין. הכוסמת עשירה בברזל, באבץ ובסלניום. בכוסמת נמצא גם נוגד החמצון רוטין.

לכוסמת אין קשר בוטני לכוסמין ("Triticum spelta"). בעוד הכוסמין נמנה עם משפחת הדגניים, מכיל גלוטן ומשמש לאפיית לחם, בכוסמת אין גלוטן והיא נמנית עם משפחת הארכוביתיים, הכוללת גם את החומעה ואת הרברבר.

==שימושים==
בברטאן (במערב צרפת) נפוץ השימוש בקמח המיוצר מהכוסמת (Sarrasin, Blé noir) להכנת החביתית "Galette de sarrasin", וגם בספרד הוא מוכר בשם "קמח שחור" (harina negra). הכוסמת משמשת ברוסיה ובמזרח אירופה להכנת דייסה מלוחה או מתוקה (קַאשַה) ופנקייק רוסי (בליני), וביפן משתמשים בה להכנת אטריות סובה.
באיטליה היא משמשת להכנת פסטה הנקראת "פיצוקרי" , מאכל טיפוסי לצפון איטליה. בישראל, מבשלת "מידן" שבכרמיאל החלה בבישול בירה על בסיס לתת כוסמת.

==ערך תזונתי==

שדה כוסמת

==לקריאה נוספת==
* הרב ישראל דנדרוביץ, קאשע בצפרא דשבתא (על אכילת הכוסמת במקורות החסידות), בתוך: קובץ נחלת צבי, גיליון כד, כסלו תשע"ג, עמודים: קיב-קכ.

==קישורים חיצוניים==

* 

* 
* 
* [https://web.archive.org/web/20100612165110/http://www.mevashlim.com/Ingredient/305001.asp כוסמת], באתר "מבשלים"
* [http://www.foodsdictionary.co.il/Products/1/%D7%9B%D7%95%D7%A1%D7%9E%D7%AA%20%D7%9E%D7%91%D7%95%D7%A9%D7%9C%D7%AA-%D7%A7%D7%9C%D7%95%D7%99%D7%94 ערך תזונתי מלא של כוסמת מבושלת], באתר "FoodsDictionary"
* 

==הערות שוליים==

קטגוריה:צמחים שתוארו ב-1794
קטגוריה:טקסונים שתוארו בידי קונרד מואנך
קטגוריה:ארכוביתיים
קטגוריה:אגוזים וזרעים אכילים
שפות אורלו-אלטאיות

שפות אורלו-אלטאיות, או אורל-אלטאיות, או טוראניות, היא משפחת-על של שפות שאמורה להכליל את השפות האורליות ואת השפות האלטאיות (משפחה שעצם קיומה שנוי במחלוקת).

בעבר הייתה נטייה, בטורקיה בעיקר, לאידאולוגיה פאן-טוראנית, שהיא איחוד פוליטי של כל העמים הדוברים את השפות הטוראניות.

כמעט בכל הלשונות אותן משייכים למשפחת השפות הטוראניות מופיע העיקרון של הרמוניית תנועות, העדר מין דקדוקי וריבוי של סופיות על אותו הבסיס ומיעוט של תחיליות.

לפי הנחה זו, משפחות אלו כוללות את השפות הפינו-אוגריות, השפות הטורקיות ועוד. קרובה למשפחת השפות המונגוליות, למשפחת השפות הפלאו-אסיאתיות ועוד. כמו כן גם הועלו השערות, במרוצת המאות התשע-עשרה והעשרים, בדבר קרבה אפשרית בין משפחה זו, לבין משפחת השפות הדראווידיות, המדוברות בדרום הודו ולשפה השומרית, אך הדבר מעולם לא הוכח.

קיומה של המשפחת-על האוראלו-אלטאית היה תחילה מקובל על מרבית הבלשנים אך כיום הוא שנוי במחלוקת.

==קישורים חיצוניים==
* 

*
*
דיאקון

יווני-אורתודוקסי בכנסיית המולד בבית לחם]]
דיאקון (מיוונית: Διακονος, דִיאָקוֹנוֹס) הוא שמה של אחת משלוש המשרות של הכמורה הנוצרית בכנסייה הקתולית, האורתודוקסית והאנגליקנית. שתי המשרות האחרות הן הכומר והבישוף (או הארכיבישוף).

מקורה של המילה דיאקון הוא מהמילה היוונית דיאקונוס, אותה אפשר לתרגם בתרגום חופשי למילה "משרת". מקור המשרה, לפי המסורת הנוצרית, הוא בבחירתם של שבעה אנשים שיעזרו במשימות של הכנסייה הנוצרית הקדומה כמו דאגה וחלוקת נדבות לעניים (מעשי השליחים ו' 1–6). בכנסייה הקתולית הקדומה הדיאקונים עזרו לכומר או לבישוף בביצוע המיסה ובקבלת תרומות המתפללים בסופה. עם אישור מיוחד הם יכלו לעסוק גם במתן חלק מהסקרמנטים, כמו טבילת תינוקות. בכל כנסייה שרתו מספר דיאקונים ובכנסיות הגדולות נמצא גם ממונה על הדיאקונים הוא הארכידיאקון הכפוף ישירות לבישוף. גם בחצר האפיפיור שרתו דיאקונים (בתקופות רבות מספרם היה שבעה) שנקראו קרדינלים-דיאקונים. במשך הדורות פחתה חשיבותה של מישרה זו עד למצבה הנוכחי של שלב ביניים לפני קבלת המינוי לכמורה.

כיום, בכנסיות הקתוליות, אנגליקניות ואורתודוקסיות, תפקידם של הדיאקונים הוא לשמש כעוזרי הכמרים במטלותיהם הרוחניות והמנהליות. יש להם תפקיד מוגדר בקריאת ספרי הקודש הנוצריים, ביצוע חלק מטקסי הדת הנוצריים (הסקרמנטים). בכנסייה האורתודוקסית הם אחראים גם על פיזור הקטורת, קריאה לקהל המאמינים לבוא לתפילה, וניהול תפילות מסוימות. הדיאקונים מזוהים על ידי תשמישים ולבוש טקסי המיוחד להם.

בכנסייה האנגליקנית יכול דיאקון להינשא, ואילו בכנסיות האורתודוקסיות והקתוליות, אדם נשוי יכול להתמנות לדיאקון, אך לדיאקון אסור להינשא.

בכנסיות הקתוליות והאנגליקניות המודרניות הסמכה לדיאקון מהווה בדרך כלל שלב מעבר לפני ההסמכה לכמורה. עם זאת בשנים האחרות ישנו תהליך של יצירת מעמד דיאקונים קבועים, שתפקידם מוכר על ידי הכנסייה.

תפקיד הדיאקון מופיע גם במספר זרמים בכנסייה הפרוטסטנטית, אולם שם התפקיד לא מהווה שלב רשמי בדרך לכמורה, ולרוב מסתכם בחובות מנהליות ותקציביות.

==קישורים חיצוניים==

* 

קטגוריה:נצרות קתולית
קטגוריה:תארים ותפקידים דתיים
קטגוריה:נצרות אורתודוקסית
קטגוריה:הכנסייה האנגליקנית
שלזוויג (מחוז)

מפה של [[חצי האי יוטלנד עם מיקומם של הולשטיין ושלזוויג.]]
שלזוויג הוא שמו של מחוז היסטורי וגאוגרפי המתפרש על שטחי צפון גרמניה ודרום דנמרק, כאשר חציו הצפוני נמצא בחלק הדני, וחלקו הדרומי שייך למדינת שלזוויג-הולשטיין הגרמנית.

באופן מסורתי, האזור היה בעל חשיבות מסחרית וכלכלית. כיוון ששימש כנתיב המסחר בין הים הצפוני והים הבלטי, וכאזור שדרכו התחברו נתיבי הסחר מרוסיה עם נתיבי הסחר של נהר הריין והחוף האטלנטי. הדוכסות של שלזוויג הייתה תחת שליטה דנית משנת 1460 ועד לשנת 1864, חלק מממלכת דנמרק רבתי. במהלך המאה ה-19 הייתה דוכסות שלזוויג, יחד עם שכנתה, דוכסות הולשטיין, מקור לחיכוכים וסכסוכי גבול בין גרמניה ודנמרק. בשנת 1864, בעקבות מלחמת פרוסיה-דנמרק, עברו שלזוויג והולשטיין לפרוסיה, שאיחדה אותן ליחידה מדינית אחת. בשנת 1920 חולקה שלזוויג לשני חלקים, כאשר חלקה הצפוני, צפון שלזוויג, עבר לשליטת דנמרק, וחלקה הדרומי נשאר תחת שליטת גרמניה.

==קישורים חיצוניים==

קטגוריה:קצרמר גאוגרפיה של גרמניה
קטגוריה:טריטוריות היסטוריות
קטגוריה:גרמניה: היסטוריה
קטגוריה:דנמרק: גאוגרפיה
קטגוריה:דנמרק: היסטוריה
קטגוריה:שלזוויג-הולשטיין: גאוגרפיה
אלטונה

אלטונה (בגרמנית: Altona) הוא שמו של הרובע המערבי ביותר של המבורג, גרמניה. עד האיחוד עם המבורג בשנת 1937, הייתה אלטונה עיר עצמאית.

== היסטוריה ==
העיר הוקמה בשנת 1535 ככפר דייגים. בשנת 1664 היא קיבלה מעמד של עיר ממלך דנמרק. בשנת 1867 הפכה העיר לחלק מפרוסיה. בשנת 1937 התמזגה יחד עם מספר ערים נוספות לתוך עיר המדינה המבורג.
==הקהילה היהודית==

בית הכנסת "נווה שלום", נחרב בשנת 1940
קהילה יהודית הייתה קיימת באלטונה כבר מאמצע המאה ה-17. ב-1671 התאחדו יהודי אלטונה עם הקהילה האשכנזית של המבורג למסגרת קהילתית אחת, וב-1674 הצטרפה אליהן קהילת ואנדסבק. הקהילה המשותפת כונתה קהילת אה"ו. הקהילות הצליחו לשמור על המסגרת הקהילתית המשותפת לאורך כל המאה ה-18, הן שמרו על עצמאותן הארגונית אך היו להן רב ובית דין משותפים שישבו באלטונה. בשנת 1811, לאחר שכבש נפוליאון את האזור, אילצו השלטונות הצרפתיים לפרק את האיחוד ומאז התקיימה קהילת אלטונה בפני עצמה. רבה הראשון של אלטונה לאחר התפרקות האיחוד היה הרב עקיבא ישראל ורטהיימר, ולאחריו כיהנו בעיר רבי יעקב אטלינגר (ה"ערוך לנר"), והרב אליעזר לאב . בניגוד למרבית הקהילות העירוניות בגרמניה, הנהגת הקהילה היהודית באלטונה נותרה בשליטה אורתודוקסית.

תושבת יהודייה ידועה של אלטונה (והמבורג) היא גליקל מהמלין (1646–1724), המתארת בזכרונותיה את הווי החיים בקהילות באזור ואירועים היסטוריים שהתרחשו בתקופתה באזור.

==ראו גם==

* אה"ו - איחוד הקהילות היהודיות באלטונה, המבורג וואנדסבק

==קישורים חיצוניים==

* 
* [http://rosetta.nli.org.il/delivery/DeliveryManagerServlet?dps_pid=IE37754350&_ga=2.231803932.2009495985.1549185277-1123748978.1545631475 פנקס פקיד הקהילה היהודית באלטונה] באתר הספרייה הלאומית
* 
* 
* 

קטגוריה:המבורג: רבעים
קטגוריה:יישובים שהוקמו במאה ה-16
קהילה

קהילה עם תחומי עניין דומים מתאספת ב[[סטונהנג', אנגליה, לקראת הקיץ]]
קהילה היא קבוצה של בני אדם שיצרו ביניהם קשרים ויחסים חברתיים, הפועלים בגבולות מסוימים, מקושרים למקום/מרחב (פיזי או וירטואלי), ויש להם מאפיין, רצון או עניין משותפים. 

קהילה יכולה לחלוק מיקום גאוגרפי, תרבות או היסטוריה משותפת, אך במקרים אחרים להיות בלתי תלויה במקום או מוצא, אלא באינטרסים ורעיונות משותפים, מקצוע, אמונות או זהות שיוצרות תחושת שותפות. 

קהילה תלויה במרחב לקיומה – כלומר כזו שחבריה נפגשים פנים אל פנים או אפילו כזה שמאפשר חיים משותפים או קהילה וירטואלית – כלומר כזו שחבריה נפגשים במקום ברשת האינטרנט, או קהילה משולבת. 

הסוציולוגיה רואה באדם יצור חברתי, שיש בו צורך להשתייך לקהילה. גם מבחינה אטימולוגית, המילה קהילה באה מלשון "קהל", משמע, קבוצת אנשים. למרות השוני בהגדרות הקהילה, המשותף לסוגי הקהילות הוא הרגשת הזהות של חברי הקהילה, היוצרת תחושה שהאדם אינו לבד, ומכאן ניסיון ליצור סמלי זהות ייחודיים (שפה ייחודית, לבוש, סמלים, ערכים, נורמות ודפוסי התנהגות וכו')

==סוגי קהילות==
*קהילה גאוגרפית – קבוצת אנשים שחיים באותו מקום, ובמיוחד במקום קטן או מוגדר.
*קהילה מקצועית – סביב מקצוע או הכשרה מסוימת 
*קהילה לומדת או קהילה לומדת וירטואלית
*קהילה עירונית – קבוצת אנשים המתאגדת ורוכשת יחדיו דירות שמטרתה התיישבות חדשה בסגנון קיבוץ בסביבה אורבנית

*קהילות וירטואלית – קבוצת אנשים המתאגדת תחום עניין מסוים באמצעות ערוץ דיגיטלי, כגון קבוצת פייסבוק, וואטסאפ או גיימינג.
*קהילת ייעוד (שמקיימת אורח חיים משותף סביב למטרה מסוימת).
*קהילות רצוניות – שם כולל לצורת חיים בשיתוף. הצורות הנפוצות הן קומונה או קואופרטיב. אלו, לחברים יש בדרך כלל חזון משותף והם מתחלקים בדרך כלל בתחומי האחריות ובמשאבים. קיימים צירופים רבים של שיטות שונות כדוגמת ההתיישבות העובדת, אך גם בחו"ל לדוגמה: אורוויל בהודו, תמרה בפורטוגל.
* קהילה אמונתית-רוחנית, דוגמת הרדוף, נאות סמדר, מעלה צביה, יודפת בישראל, בונפן Bonfin (של אומרם מיכאל איבנהוב) בצרפת, פוקולרי באיטליה ועוד.
*כפר סטודנטים – קהילה שמאופיינת בסטודנטים הגרים במתחם משותף, או לחלופין שוכרים בתים בסמיכות – בדרך כלל במרחק הגעה סביר ממוסד אקדמי. למרות שמם, חלק מכפרי סטודנטים הממוקמים בערים. ברוב הכפרים בישראל הסטודנטים עוסקים גם בהתנדבות ובעשייה חברתית באזורם.
*קהילה של חברה אזרחית או ארגוני המגזר שלישי – פעילים של הארגון שמתארגנים כקהילה סביב ההשתייכות לארגון והשליחות שבקידום מטרות הארגון.<ref></ref>

==ראו גם==

* קבוצה

*מונחים בסוציולוגיה
*חברה סגורה

== קישורים חיצוניים ==

* [http://hebrew-academy.org.il/2014/02/04/קהילה-וקהילייה/ על המילים 'קהילה' ו-'קהילייה'], באתר האקדמיה ללשון העברית
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חברה
קטגוריה:קבוצות חברתיות
קטגוריה:ניהול ידע
נחל דליה

נַחַל דָּלִיָּה הוא נחל איתן שזרימתו מתחילה בסמוך לקיבוץ דליה. זהו אחד הנחלים הראשיים המנקזים את מי אזור רמות מנשה לכיוון מערב אל הים התיכון. 

הנחל נמצא דרומית לנחל מהר"ל וצפונית לנחל התנינים. יובליו העיקריים הם נחל שלף, נחל מנשה ונחל רון.

בשנת 2008 הוכרז אזור המשתרע על פני כ-800 דונם באזור נחל דליה ויובליו כשמורת טבע.

==נתונים גאוגרפיים והידרולוגיים==
אורכו של הנחל כ-17 ק"מ, שטח אגן ההיקוות שלו הוא 95 קמ"ר, כמות המשקעים הממוצעת על פני האגן היא כ-600 מ"מ בשנה וזרימת הבסיס ההיסטורית שלו היא עד 1 מלמ"ק בשנה.

==תוואי הנחל==
נחל דליה מתחיל בנביעה של מספר מעיינות בין קיבוץ עין השופט לקיבוץ דליה, וזורם מערבה במקביל לתוואי של כביש 67. הנחל עובר מתחת לכביש 6 החוצה אותו, ומעט מערבה ממנו הוא מתמזג עם יובליו, נחל שלף ונחל מנשה. בהמשך, מעט דרומית ליישוב בת-שלמה, מתמזגים עם נחל דליה גם נחל אלקנה ונחל טלימון. נחל דליה זורם בסמוך לכפר הנוער מאיר שפיה והכפר הערבי פוריידיס, חוצה את כביש מספר 4, כביש מספר 2 ומסילת הברזל ולבסוף נשפך לים התיכון בקטע שבין מושב דור לקיבוץ מעגן מיכאל.

==החי והצומח בנחל==
לאורך ערוץ נחל דליה ניתן למצוא צמחייה מגוונת ובתוכה: ערבה מחודדת, הרדוף הנחלים, קנה מצוי, עבקנה שכיח, פטל קדוש, שומר פשוט, אלון התבור ואלה ארצישראלית. מבין הצמחים הנדירים ניתן למנות: בוקיצה שעירה, ורד צידוני, נורית המים וכף צפרדע איזמלנית. מימי הנחל מהווים בית גידול טבעי לדגי לבנון הירקון.

==קישורים חיצוניים==

==הערות שוליים==

קטגוריה:הכרמל: שמורות טבע
דליה
דליה
מוליזה

מוֹליזֶה (באיטלקית: Molise) הוא מחוז באיטליה. המחוז גובל במחוז אברוצו בצפון-מערב, לאציו במערב, קמפניה בדרום, פוליה בדרום מזרח ובים האדריאטי מצפון-מזרח. עד שנת 1963 היה המחוז חלק מהמחוז הגדול "אברוצי אה מוליזה" אשר חולק באותה שנה לשני המחוזות שהרכיבו אותו וקיבלו מעמד עצמאי. המחוז מורכב מהמחוזות קמפובאסו ואיסרניה. הגזרה המערבית של האזור היא חלק מהאפנינים ההרריים; הוא מנוקז על ידי נהר וולטורנו מערבה לים הטירני. שאר מוליזה מורכבת ברובה מהרים נמוכים וגבעות, עם רצועת שפלה צרה לאורך חוף הים האדריאטי.

שטחו של המחוז הוא 4,438 קמ"ר וחיים בו כ-330,000 תושבים. במחוז חיים שני מיעוטים: המוליזים הקרואטים (2,500 במספר, דוברים ניב ישן של שפה קרואטית-דלמטית) והמוליזים האלבנים אשר דוברים ניב ישן של השפה האלבנית, ניב אשר כיום שונה ביותר מהאלבנית המדוברת בצידו השני של הים האדריאטי. הדת האורתודוקסית היא הדת השלטת בקרב המיעוט המוליזי אלבני.

בירת המחוז היא העיר קמפובאסו.

שטחו של המחוז חופף פחות או יותר לשטח "קוֹנְטָּדוֹ דִּי מוֹליזֶה" ( Contado di Molise). השם המקורי Comitatus Molisii / Castrum Molinis מעיד על כך שהיה של "רוּדוֹלף ממוּלֶן-לָה-מַרשׁ" (Rudolphe de Moulins-la-Marche).

== ערים תאומות ==

* 

== קישורים חיצוניים ==

* 
קמפובאסו, בירת מחוז מוליזה
* 

==הערות שוליים==

קטגוריה:איטליה: מחוזות
קטגוריה:מוליזה
קטגוריה:מדינות וטריטוריות שהוקמו ב-1963
קטגוריה:מדינות וטריטוריות שהוקמו ב-1970
פיימונטה

פִּיֶימוֹנְטֶה (באיטלקית: Piemonte) הוא מחוז בצפון-מערב איטליה. המחוז מוקף משלושה מצדדיו בהרי האלפים, ובשטחו נמצאים מקורות נהר הפו. המחוז גובל בצרפת, בשווייץ ובמחוזות האיטלקיים לומברדיה, ליגוריה וואלה ד'אאוסטה.

מחוז פיימונטה משתרע על שטח של 25,400 קמ"ר ואוכלוסייתו כ-4.3 מיליון נפש. בירת המחוז היא העיר טורינו.

שטחו המישורי של המחוז משופע באדמה פורייה, המנוצלת לגידולי חיטה, אורז, תירס וגפנים. בזכות היותו בית גידול אופטימלי לגפנים, פיימונטה הוא אחד מהמחוזות יצרני היין הגדולים באיטליה. באזור ישנם מרכזי תעשייה רבים, הבולט שבהם נמצא בבירה טורינו, אשר בתחומיה נמצאים מפעלי יצרנית הרכב פיאט.

משמעות השם פיימונטה באיטלקית היא "מרגלות ההר", שם התואם את אופיו הגאוגרפי של המחוז. משמו של המחוז נגזרה המילה "פיימונט" המתארת אזורים למרגלות הרים בתחום הגאוגרפיה.

==היסטוריה==
בשנת 1046 סיפחו הרוזנים הצרפתים לבית סבויה את פיימונטה לשטחים אשר בשליטתם. ב-1416 זכו אצילי המשפחה לקבל את התואר דוכס, וראש הבית, הדוכס עמנואל פיליברט, העביר את בירת הדוכסות משאמברי (בימינו בתחומי צרפת) לטורינו בשנת 1563. החל בשנת 1720 הפכו דוכסי בית סבויה למלכי ממלכת סרדיניה. ב-25 באפריל 1796 הוקמה בפיימונטה רפובליקת חסות של צרפת שנקראה "הרפובליקה של אלבה". ב-19 באפריל 1801 סופחה הרפובליקה לצרפת וחדלה להתקיים. בקונגרס וינה הוחלט על הקמה מחדש של ממלכת סרדיניה אליה השתייכה פיימונטה. בפיימונטה החלה את דרכה התנועה לאיחוד איטליה במאה ה-19.

==נפות==
{| class="wikitable"
! הנפה
! באיטלקית
! מספר העיריות
|-
| נפת אלסנדריה
| Provincia di Alessandria
| 190
|-
| נפת אסטי
| Provincia di Asti
| 118
|-
| נפת ביאלה
| Provincia di Biella
| 82
|-
| נפת קונאו
| Provincia di Cuneo
| 250
|-
| נפת נוברה
| Provincia di Novara
| 88
|-
| נפת טורינו
| Provincia di Torino
| 315
|-
| נפת ורבנו-קוזיו-אוסולה
| Provincia del Verbano Cusio Ossola
| 77
|-
| נפת ורצ'לי
| provincia di Vercelli
| 86
|}

==יהדות פיימונטה==

יהדות פיימונטה הוקמה במאה ה-15 בצפון-מערב איטליה, במחוז "פיימונטה" בעיקר על ידי מגורשי ספרד שהגיעו אליה ממחוז פרובאנס בדרום-מזרח צרפת. בימינו יש בפיימונטה שלוש קהילות: יהדות טורינו, יהדות קזאלה מונפראטו ויהדות ורצילי. שאר הקהילות נסגרו בשל מספר חברים מצומצם. היהודים שנותרו בקהילות אלה מקבלים שירותי דת מקהילת טורינו. מוזיאון זיכרון לשואה קיים בעיר אלסנדריה, ובו מבקרים תלמידי בתי הספר בעיר באופן סדיר. במחוז פיימונטה מופעלת תוכנית לשיקום בתי כנסת בעזרת משאבים כספיים של רשויות המדינה. כך הצליחו לשפץ אחדים מבתי הכנסת ולעודד את ביקורי התיירים בהם. בימינו פתוחים לציבור יותר מעשרה בתי כנסת.

== קישורים חיצוניים ==

* 
* 
* 
* 

*
קטגוריה:איטליה: מחוזות
פונקציונל

במתמטיקה, ובפרט באנליזה פונקציונלית, פונקציונל או פונקציונל ליניארי הוא העתקה ליניארית ממרחב נורמי אל שדה.

בעבר פונקציונל הוגדר כפונקציה שהתחום שלה הוא מרחב פונקציות, כלומר פונקציה שפועלת על פונקציות. הרקע להגדרה זו הוא המחקר המוקדם באנליזה פונקציונלית, שעסק במרחבי פונקציות. שימוש זה במונח "פונקציונל" עדיין נפוץ בפיזיקה ובמדעי המחשב. לאחר שאומצה גישה אקסיומטית כללית לאנליזה פונקציונלית ומרחבי פונקציות זוהו כמקרה פרטי של מרחבים נורמיים, המובן של פונקציונל הפך לכללי יותר.

הפונקציונלים החשובים ביותר הם כאלה המוגדרים מעל מרחב בנך, או אף מרחב הילברט, לתוך שדה המספרים הממשיים או השדה המרוכבים.

==תכונות כלליות==
נהוג לסמן את משפחת כל הפונקציונלים הליניאריים מעל מרחב נורמי <math>\ X</math> על ידי <math>\ X^\#</math>. משפחת הפונקציונלים הליניאריים היא עצמה מרחב ליניארי ביחס לפעולות חיבור וכפל בסקלר נקודתיות. על מרחב זה קיים מבנה טבעי של מרחב נורמי ביחס ל"נורמה האופרטורית" המוגדרת על ידי
: <math>\ \| \Phi \|=\sup_{x \ne 0}{\frac{ | \Phi (x) | }
{\| x \|} }=\sup_{ \| x \| \le 1}{ | \Phi (x) | }</math>

הנורמה יכולה להיות סופית או אינסופית, ובכל מקרה מתקיים <math>\ | \Phi (x) | \le \| \Phi \| \cdot \| x \|</math>.

פונקציונל שהנורמה שלו סופית נקרא "פונקציונל חסום". יש להבחין כי אין זה אומר שתמונת הפונקציונל היא קבוצה חסומה במובן הרגיל. לא קשה לראות כי פונקציונל הוא חסום במובן זה שהנורמה שלו סופית, אם ורק אם הוא רציף.

את משפחת כל הפונקציונלים הליניאריים והחסומים על <math>\ X</math> מסמנים ב-<math>\ X^*</math>. אפילו אם <math>X</math> עצמו אינו מרחב בנך, משפחה זו היא מרחב בנך המכונה "המרחב הדואלי" של <math>\ X</math>, והוא בעל חשיבות יסודית באנליזה פונקציונלית.

משפט ההצגה של ריס מסייע להבנת המבנה של המרחב הדואלי. למשפט כמה גרסאות, והיסודית שבהן קובעת כי מעל מרחב הילברט, כל הפונקציונלים החסומים הם מכפלה פנימית עם איבר. כלומר, אם <math>\ f</math> הוא פונקציונל חסום מעל מרחב הילברט, אז קיים <math>\ y</math> במרחב כך ש-<math>\ f(x)=\langle x,y\rangle</math>. במקרה זה לא קשה לראות מאי שוויון קושי שוורץ כי <math>\ \| f\|=\|y \|</math> (כאשר הנורמה משמאל היא נורמה אופרטורית והנורמה מימין היא הנורמה המתקבלת מהמכפלה הפנימית).

==דוגמאות==

באנליזה של מרחבי פונקציות, לרוב מרחבי Lp, פונקציונל הוא "פונקציה של פונקציות". כלומר, פונקציונל הוא פונקציה המקבלת פונקציה ומחזירה מספר (ממשי או מרוכב). דוגמה יסודית לפונקציונל רציף מעל למרחב <math>L^1([0,1])</math> הוא <math>\!\, I(f)=\int_0^1{ f(x) \ dx }</math>. זהו פונקציונל המקבל פונקציה ומחזיר את האינטגרל המסוים שלה. הנורמה האופרטורית של פונקציונל זה היא <math>1</math>.

==ראו גם==
* טופולוגיה חלשה
* מצב (אנליזה פונקציונלית)

==קישורים חיצוניים==
* 

קטגוריה:אנליזה פונקציונלית
שפות טורקיות

קבוצת השפות הטורקיות היא משפחה של שפות המדוברות בפי 125 מיליון בני אדם בעיקר בטורקיה ובמרכז אסיה. האזורים העיקריים שבהם מדוברות שפות טורקיות הם: טורקיה, אזרבייג'ן, מערב סין ורוסיה. השפה הטורקית המדוברת ביותר היא הטורקית, שלה כ-75 מיליון דוברים.
תפוצת השפות הטורקיות
התפלגות השפות הטורקיות

==קשרים אפשריים למשפחות אחרות==
יש בלשנים המשייכים את השפות הטורקיות למשפחה גדולה יותר, המכונה "משפחת השפות האלטאיות", אולם תאוריה זו שנויה במחלוקת בקרב העוסקים בבלשנות היסטורית. תאוריה זו גורסת כי יש קרבה בין משפחת השפות המונגוליות ומשפחת השפות הטונגוסיות הכוללת בתוכה את משפחת השפות האלטאיות. יש חוקרים המרחיקים לכת ומציעים כי יש מוצא משותף לשפות האלה ולשפות יפנית וקוריאנית. אחרים מציעים כי יש קשר בין השפות האלה לבין השפות הפינו-אוגריות, ומכנים את המשפחה המשותפת "משפחת השפות הטוראניות" או "משפחת השפות האוראל-אלטאיות". אין קונצנזוס בין הבלשנים לגבי אף אחת מהתאוריות האלה, ולפיכך הן נחשבות לעת עתה כהצעות ולא כתאוריות מוכחות.

==התפלגות השפות הטורקיות==
===טורקיות מערביות===
*קבוצה דרומית-מערבית
**אזרית (כ-26 מיליון דוברים)
**טורקית (כ-75 מיליון דוברים)
**טורקמנית (6 מיליון דוברים)
**קשקאי (מיליון וחצי דוברים)
**חוראסאן טורקי (400 אלף דוברים)
**פצ'נגית (נכחדה)
**קיפצ'אקית (נכחדה)
**גגאוזית (150 אלף דוברים)
**אורומית (45 אלף דוברים)
*קבוצה צפונית-מערבית
**טטרית (כ-5 מיליון דוברים)
**קזחית (12 מיליון דוברים)
**יקוטית (כ-450,000 דוברים)
**קאראקלפקית (כ-400 אלף דוברים)
**נוגאית (כ-68 אלף דוברים)
**אורום
**טטרית של קרים
**קרצ'אית בלקרית
**קומיקית
**קראימית
**קרימצ'קית
**צ'ולים
**בשקירית
**באראבא
*קבוצה דרומית-מזרחית
**אוזבקית
**אויגורית
**צ'אגאטאי (נכחדה)
**אילי טורקית
*קבוצה בוֹלגרית
**צ'ובשית
**כוזרית (נכחדה)
**פרוטו-בולגרית (נכחדה)
**אווארית (נכחדה)
**הוניקית (נכחדה)

===טורקיות מזרחיות===
*קירגיזית (מעל 3 מיליון דוברים)
*אלטאי
*יאקוטית
*טובאנית
*ח'קאסית
*שור
*פויו גירגיז
*צ'ולית
*טופה
*דולגנית
*אויגורית מערבית
*אלטאית צפונית
*ח'לאג'

==קישורים חיצוניים==

* 
* 

== הערות שוליים ==

*
משמעת

משמעת היא פעולה, צורת התנהגות, או סדרת כללים אותם מקיימים קבוצת אנשים או בעלי חיים, לעיתים בניגוד לנטייתם הטבעית, למטרה מסוימת.

אפשר להבדיל בין משמעת עצמית – שבה אדם מקבל או כופה על עצמו את המשמעת, לבין משמעת קבוצתית, שבה הקבוצה כופה את המשמעת על היחיד, בדרכים שונות, כגון ענישה.

משמעת, מלשון משמע. דהיינו, שמע, קשב פנימי אל קול המהות של אדם עם העצמי שלו, לפעולה מאוזנת וקשובה, מתואמת עם השכל הישר והלב.

==משמעת ארגונית==
משמעת ארגונית היא משמעת הקיימת בארגון, ונועדה לשרת את מטרות הארגון.

בדרך כלל משמעת ארגונית מורכבת גם ממשמעת שיחידים בארגון כופים על עצמם, וגם ממשמעת שהארגון כופה על היחידים בו.

דוגמאות למשמעת בארגונים שונים:
* צבא – משמעת צבאית. בצבא קיימת המשמעת כדי להשליט קוד התנהגות וערכים סדור, וכן על מנת לאכוף סולם פיקוד היררכי בקרב החיילים. . בצה"ל הפכה לנכס צאן ברזל הגדרתו של רנ"ג יצחק טאיטו כי: . 
* מוסד להשכלה – משמעת לימודית.
* מדינה – ציות לחוק.
*בין חברים – משמעת חברתית.

==האמצעים שבה משתמשת קבוצה חברתית להשלטת משמעת==
* תהליך חינוכי המורכב משיחות, הסברים וכיוצא בזה.
* לחץ חברתי/לחץ קבוצתי.
* שכנוע סוגסטיבי ושטיפת מוח.
* סנקציות או ענישה, במקרה של הפרת המשמעת.
* מתן גמולים מסוגים שונים בתמורה לקיום המשמעת.

==ראו גם==
* משמעת במסגרת החינוכית

==לקריאה נוספת==
* יגאל עילם, ממלאי הפקודות, הוצאת כתר, ירושלים, 1990.

==קישורים חיצוניים==

* 
* שרית סגל ושרה שמעוני, [http://itu.cet.ac.il/ShowItem.aspx?ItemID=a63a0eb0-8a77-4033-981b-1a506fb69b0e&lang=HEB משמעת בבית-הספר על-פי גישות המתמקדות ביחיד: הגישה הביהביוריסטית] באתר מט"ח, בין הצלצולים, 20 בדצמבר 2011
* [http://www.hidush.co.il/hidush.asp?id=16112 "שלושת השלבים" – מערכת אינטרנטית שפותחה באולפנת דולב על בסיס הרעיון של משמעת מתוך משמעות]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:דין משמעתי
קטגוריה:סוציולוגיה
קטגוריה:צבא: משמעת
ונטו

ונטו (איטלקית: Veneto) הוא מחוז בצפון-מזרח איטליה, הגובל במחוזות לומברדיה, פריולי-ונציה ג'וליה, אמיליה-רומאניה, טרנטינו-אלטו אדיג'ה ובמדינת אוסטריה. המחוז שוכן בין הרי האלפים לים האדריאטי, ובתוכו זורם נהר הפו.

בירת המחוז היא העיר ונציה.

כלכלת המחוז, אשר בעבר הייתה מבוססת בעיקר על חקלאות ודיג, מבוססת כיום על תעשייה כבדה, תעשיית אופנה ומפעלי היי-טק. באוקטובר 2017 נתקיים במחוז משאל עם ובו הכריעו התושבים בעד דרישה לאוטונומיה.

==ערים מרכזיות==
*ונציה
*ורונה
*ויצ'נצה
*פדובה
*סקיו
*טרוויזו
*קורטינה ד'אמפצו

== קישורים חיצוניים ==

* 
* 
* 

==הערות שוליים==

*
קטגוריה:איטליה: מחוזות
קטגוריה:הרפובליקה של ונציה
כלי נגינה אלקטרוניים

כלי נגינה אלקטרוניים הם כלים להפקת צלילים המערבים רכיבים חשמליים בתהליך ההפקה. כלים כאלה הומצאו כבר בשנים הראשונות של המאה ה-20, אך הפכו לפופולריים רק בשנות החמישים. ישנם שני סוגים עיקריים של כלי נגינה אלקטרוניים:

#כלים אלקטרו אקוסטיים – כלים בהם הפקת הצליל נעשית על ידי כלי נגינה רגיל, ולאחר מכן מוגבר הצליל ועובר שינויים באמצעות רכיבים חשמליים. לדוגמה: גיטרה חשמלית.
#כלים אלקטרוניים – כלים בהם הפקת הצליל מבוצעת ישירות על ידי רכיבים חשמליים. לדוגמה: סינתיסייזר.

==קישורים חיצוניים==

* 

*
*
קטגוריה:מוזיקת דאנס אלקטרונית
לטאות

לטאות (שם מדעי: Lacertilia) היא קבוצה של זוחלים המוגדרת ככוללת את כל הזוחלים בעל-סדרת הלפידוזאוריה, למעט מחודקי הראש והנחשים. בעבר נחשבה קבוצת הלטאות תת-סדרה, אולם בגלל היותה פרפילטית היא נחשבת כיום כקבוצה שאינה חלק מהטקסונומיה. קיימים כ-7,660 מינים של לטאות מ-36 משפחות, החל מלטאות זעירות ועד ללטאות דרקון קומודו הענקיות.

רוב הלטאות הן טורפות, אך חלקן גם צמחוניות. ככל הנראה, הלטאה הנדירה בעולם היא האיגואנה הג'מייקנית (Cyclura collei). ללטאות קוסמות יש יכולת לנתק את זנבן ולגדלו מחדש.

לרוב סוגי הלטאות יש זנב וארבע רגליים פרט למינים מסוימים שבהם הגפיים חסרות. דוגמה ללטאה חסרת-גפיים המצויה בטבע בישראל היא הקמטן. ישנן לטאות מתאפיינות בכושר שחייה מצוין ולחלקן לשון ארוכה מאוד, המשמשת לחישה וללכידת פרודות ריח המועברות לאיבר יעקובסון המשמש להרחה.

==מיון==
*סדרת קשקשאים (Squamata)
**תת-סדרה לטאות (Sauria)
***משפחת חרדוניים (Agamidae)
***משפחת אין שם עברי (Alopoglossidae)
***משפחת קמטניים (Anguidae)
***משפחת אנוליסיים (Anolidae)
***משפחת קרפודטיליים (Carphodactylidae)
***משפחת זיקיתיים (Chamaeleonidae)
***משפחת קורדיליים (Cordylidae)
***משפחת בסיליסקיים (Corytophanidae)
***משפחת לטאות קולר (Crotaphytidae)
***משפחת דיבמיים (Dibamidae)
***משפחת דיפלודקטיליים (Diplodactylidae)
***משפחת קמטני זכוכית (Diploglossidae)
***משפחת אובלפריים (Eublepharidae)
***משפחת שממיתיים (Gekkonidae)
***משפחת גרוזאוריים (Gerrhosauridae)
***משפחת לטאות ממושקפות (Gymnophthalmidae)
***משפחת הלודרמיים (Helodermatidae)
***משפחת הופלוצרטיים (Hoplocercidae)
***משפחת איגואניים (Iguanidae)
***משפחת לטאיים (Lacertidae)
***משפחת לנתנוטיים (Lanthanotidae)
***משפחת לטאות מסולסלות-זנב (Leiocephalidae)
***משפחת לטאות דרווין (Leiosauridae)
***משפחת ליולמיים (Liolaemidae)
***משפחת איגואנות מדגסקר (Opluridae)
***משפחת לטאות מקרינות (Phrynosomatidae)
***משפחת פילודקטיליים (Phyllodactylidae)
***משפחת פוליצרוטיים (Polychrotidae)
***משפחת פיגופודיים (Pygopodidae)
***משפחת חומטיים (Scincidae)
***משפחת סיניזאוריים (Shinisauridae)
***משפחת ספארוקטיליים (Sphaerodactylidae)
***משפחת טגואיים (Teiidae)
***משפחת כוחיים (Varanidae)
***משפחת לטאות לילה (Xantusiidae)
***משפחת קסנוקזאוריים (Xenosauridae)

== גלריה ==
<gallery>
קובץ:MC Siedleragame.jpg|חרדון מוואנזה
קובץ:Lialis burtonis.jpg|Lialis burtonis
קובץ:Coleonyx Variegatus.jpg|Coleonyx Variegatus
קובץ:Collared Lizard 4.jpg|לטאת קולר מצויה
קובץ:Tiliqua scincoides scincoides.jpg|רב חומט
קובץ:Saint Louis Zoo 005.jpg|כוח ענק
קובץ:Anguis fragilis (curled up).jpg|קמטן שביר
</gallery>

== קישורים חיצוניים ==

* 
* 
* [https://web.archive.org/web/20140516201103/http://snakes.co.il/מגדירים/לטאות-בארץ-ישראל לטאות בישראל]
* מאמרים מדריכים ודפי [https://web.archive.org/web/20140717235147/http://snakes.co.il/חיות-אקזוטיות/זוחלים/לטאות גידול לטאות]
* [http://snakes.co.il/פורום/לטאות פורום לטאות]

*
קטגוריה:טקסונים שתוארו בידי ריצ'רד אוון
קטגוריה:קבוצות זוחלים שהתבטלו
קטגוריה:קבוצות פרפילטיות
קטגוריה:בעלי חיים שתוארו ב-1842